టీజేఆర్ సుధాకర్ బాబు

తలతోటి జయరత్న సుధాకర్‌బాబు ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో సంతనూతలపాడు నియోజకవర్గం నుండి ఎమ్మెల్యేగా గెలిచాడు.

జననం, విద్యాభాస్యం
సుధాకర్ బాబు ఆంధ్రప్రదేశ్ రాష్ట్రం, గుంటూరు జిల్లా, నాదెండ్ల మండలం,  తూబాడు గ్రామంలో ఛార్లెస్‌,అన్నమ్మ దంపతులకు 23 అక్టోబర్ 1973లో జన్మించాడు. ఆయన నాగార్జున యూనివర్శిటీ నుండి ఎంబీఏ (ఎల్‌ఎల్‌బీ), పీజీ పూర్తి చేశాడు.

రాజకీయ జీవితం
సుధాకర్ బాబు 1991లో రాజకీయాల్లోకి వచ్చి ఎన్‌ఎస్‌యూఐ విద్యార్థి విభాగం జిల్లా అధ్యక్షులు, 1997లో ఎన్‌ఎస్‌యూఐ రాష్ట్ర జనరల్‌ సెక్రటరీగా, 2001లో స్టేట్‌ ప్రచార కార్యదర్శిగా, 2004లో స్టేట్‌ యూత్‌ కాంగ్రెస్‌ జనరల్‌ సెక్రటరీగా, 2007లో కాంగ్రెస్‌ యూత్‌ రాష్ట్ర అధ్యక్షులు, 2012లో పీసీసీ రాష్ట్ర ప్రధాన కార్యదర్శిగా, 2012లో కర్నాటక, తమిళనాడు రాష్ట్ర పరిశీలకుడిగా వివిధ హోదాల్లో పని చేసి 2012లో ప్రత్తిపాడు శాసనసభ నియోజకవర్గం కి జరిగిన ఉప ఎన్నికలో కాంగ్రెస్ అభ్యర్థిగా పోటీ చేసి ఒడి పోయాడు.

సుధాకర్ బాబు కాంగ్రెస్ పార్టీకి రాజీనామా చేసి వైఎస్సార్ కాంగ్రెస్ పార్టీలో చేరాడు. 2018లో రాష్ట్ర వైఎస్సార్‌సీపీ అధికార ప్రతినిధిగా, 2018 నుంచి సంతనూతలపాడు నియోజకవర్గం వెఎస్సార్‌సీపీ సమన్వయకర్తగా పని చేసిన ఆయన 2019లో జరిగిన అసెంబ్లీ ఎన్నికల్లో సంతనూతలపాడు నియోజకవర్గం నుండి వైఎస్సార్‌సీపీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి పై 8,992 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.

మూలాలు

వై.యస్.ఆర్. కాంగ్రెస్ పార్టీ రాజకీయ నాయకులు
ఆంధ్రప్రదేశ్ శాసన సభ్యులు (2019)